GiliGold/VAD_KnessetCorpus huggingface dataset:
אתי בנדלר: אתה יכול להבהיר לי בבקשה מה קורה לצורך העניין באותה שנה מבחינת הצרכן, האם הוא רשאי לעשות שימוש ביחידת הנופש שלו?
אתי בנדלר: האם הוא צריך - - -
אלקס הרטמן: כן, הוא צריך לשלם ויש את השימוש.
אתי בנדלר: ואם הוא לא משלם דמי אחזקה?
אלקס הרטמן: מי שלא משלם דמי אחזקה לא יכול לעשות שימוש.
אתי בנדלר: אני שואלת, נניח שאני בעלת יחידה, מודיעה לך ביום הראשון של החלון, לצורך העניין ב-1.1.2013, על זה שברצוני לבטל את ההתקשרות.
אלקס הרטמן: זה לא רלוונטי אחד לשני.
אלקס הרטמן: ההחלטה שתתקבל כאן, החקיקה שתיעשה לא דנה בנושא דמי האחזקה.
אלקס הרטמן: זאת אומרת, אנחנו - -
יוליה שמאלוב-ברקוביץ: אז יש לו בעיה.
אלקס הרטמן: - - לא מתנים, לא באנו והתנינו שישלמו את חובות העבר, שישלמו את חובות העתיד, זה נושא שיתברר בנפרד.
אתי בנדלר: לא, לי זה עדיין לא ברור.
אתי בנדלר: אני רוצה להבין את ההצעה של אדוני.
אלקס הרטמן: זו לא הצעה שלי, זו הצעה שהועלתה כאן שאני מנסה - - -
אתי בנדלר: עם תרגום שלך.
אתי בנדלר: האם ההצעה אומרת שבשנת 2013, בדוגמה שנתתי לך, ישלם הצרכן דמי אחזקה ל-2013, ישלם דמי ביטול - - -
כרמל שאמה-הכהן: את מציעה לו הצעות.
אתי בנדלר: לא, אני מנסה להבין את מה שהוא אומר – והביטול יכנס לתוקפו ב-31 בדצמבר 2013.
אלקס הרטמן: אני אומר את הדבר הבא – בשנת 2013 היחידה עומדת לרשותו של הצרכן.
אלקס הרטמן: הוא לא משלם דמי ביטול, הוא משלם דמי אחזקה כמו שהוא שילם דמי אחזקה שנים קודמות שבהן הוא עשה שימוש.
אלקס הרטמן: ולכן באותה שנת 2013 יעשה שימוש ביחידה וישולמו דמי אחזקה.
אלקס הרטמן: אני עושה הפרדה בין נושא דמי אחזקה לדמי ביטול.
אלקס הרטמן: דמי הביטול שישולמו בסוף שנת 2013 או מתי שייקבע, נושא אחר לגמרי, הוא משלם על האחזקה ומשתמש ביחידה.
אתי בנדלר: הבנתי את ההצעה, רציתי להבין אותה עד הסוף, שאתה מדבר על גם וגם.
אלקס הרטמן: נכון.
יואל חסון: בוא נתקדם לניסוח כבר.
כרמל שאמה-הכהן: עוד לא גמרנו כלום.
פנינה פרץ: הרצחת וגם ירשת.
שחר ולר: איזו חוצפה, לא להאמין.
כרמל שאמה-הכהן: אנחנו מדברים עכשיו, חברים, פתיחת החלון, אדוני, ב-1.1.2013, על זה אני מבין שאנחנו מסכימים.
כרמל שאמה-הכהן: אני הולך יסוד-יסוד, זה הבסיס.
כרמל שאמה-הכהן: מתי נסגר החלון?
כרמל שאמה-הכהן: הציעה "קלאב הוטל" שלושה חודשים.
כרמל שאמה-הכהן: יש הצעות אחרות מטעם הח"כים?
יואל חסון: אני מציע חמישה חודשים.
אלקס הרטמן: מה ייתן החמישה חודשים.
אלקס הרטמן: כאילו רק - - - ב"קלאב הוטל"?
אמיר שפיצר: צריך להבין מי הציבור הזה, הציבור הזה הוא ציבור שזקוק להגנה.
יואל חסון: אני חושב שחמישה חודשים זה זמן הוגן לתת לאנשים להתרכז ולהיערך.
יואל חסון: חמישה חודשים זה הוגן.
קריאה: אם מישהו בחוץ-לארץ?
שחר ולר: צריך להכיר את האנשים האלה ואת האופי שלהם וכמה זמן לוקח להם בכלל ל - - - .
שחר ולר: חמישה חודשים ספק רב אם זה יספיק להם כדי - - -
יוליה שמאלוב-ברקוביץ: אז מה אתה רוצה, שנה?
חנה וינשטוק-טירי: סליחה, אפשר את עמדת הממשלה?
כרמל שאמה-הכהן: שנייה, תנו לממשלה.
זאב פרידמן: אחרי שהם 30 שנה כבר משלמים, מה קרה, אז עוד שנה אחת, זה כל הסיפור - - -
חנה וינשטוק-טירי: אנחנו כמובן מתנגדים להצעה של נציגי "קלאב הוטל".
חנה וינשטוק-טירי: מכל ההצעות שהוצעו על-ידי חברי הכנסת אנחנו תומכים בהצעה של חבר הכנסת כבל, כלומר, מתן זכות ביטול בכל עת עם קביעה של דמי ביטול מסוימים.
חנה וינשטוק-טירי: עכשיו צריך לדבר גם על גובה דמי הביטול, כי זו שאלה מאוד עקרונית.
חנה וינשטוק-טירי: יש דמי ביטול ויש דמי ביטול.
חנה וינשטוק-טירי: אנחנו מקבלים את העובדה שיש צורך לעשות דמי ביטול משתנים, בשנה הראשונה סכום x, בשנה השנייה ואילך סכום של x פלוס אני לא יודעת כמה.
חנה וינשטוק-טירי: אני חושבת שבדיון בוועדה עכשיו צריך לדבר על גובה דמי הביטול, ואנחנו מדברים על דמי ביטול ולא דמי אחזקה.
כרמל שאמה-הכהן: חברים, בואו נבחר קודם כל את המסלול, את הבסיס.
כרמל שאמה-הכהן: אני מבין שהממשלה רוצה את ההצעה של כבל.
כרמל שאמה-הכהן: אני מעדיף את ההצעה האחרת.
כרמל שאמה-הכהן: חבר הכנסת יואל חסון מעדיף את ההצעה האחרת.
כרמל שאמה-הכהן: אחדד שוב, כבל מציע שנה ראשונה שחרור תמורת דמי ביטול, ואחרי השנה הראשונה שחרור תמידי תמורת דמי ביטול מוגדלים, זו ההצעה.
כרמל שאמה-הכהן: ההצעה שלי אומרת, נפתח חלון של פרק זמן מסוים שהוא פחות משנה עד שנה, שבו כל האנשים יכולים להשתחרר או לקצוב את החוזה שלהם לתקופה כפי שירצו.
כרמל שאמה-הכהן: לאחר מכן צריך להתווכח האם משתחררים ללא דמי ביטול או עם הודעה מראש, תלוי בחלופות, שילוב של הצעת חסון, שיהיה פעם בארבע-חמש שנים - - -
עמיר פרץ: חלון נוסף.
רני נויבואר: אדוני, שהחלון הנוסף מותנה בתשלום דמי אחזקה, זה מה שאדוני - - -
אלקס הרטמן: סליחה, הקציבה הראשונה צריכה להיות לתאריכים מסוימים.
רני נויבואר: אבל, אדוני, החלון הנוסף מותנה בתשלום דמי אחזקה, אנשים שלא שילמו דמי אחזקה, אז?
אלקס הרטמן: לא מותנה.
כרמל שאמה-הכהן: הזכויות האלה לא מותנות בתשלום דמי אחזקה.
כרמל שאמה-הכהן: תשלום דמי אחזקה, מי שהם רוצים, שירדפו אנשים בבתי-משפט.
רני נויבואר: לא, כי מה שהאדון הנכבד הסביר זה שאנחנו - - -
כרמל שאמה-הכהן: לא, רני, אנחנו נראים לך פראיירים.
יואל חסון: לא נסכים לזה.
יואל חסון: מי שיש ויכוח בדמי אחזקה, שילכו לבית-משפט.
כרמל שאמה-הכהן: אנחנו לא מוחקים את דמי האחזקה ולא מאשרים לגבות את דמי האחזקה.
ניצן חרותי: בדיוק.
כרמל שאמה-הכהן: זה עניין של הוא ואמצעי הגבייה שלו.
רני נויבואר: אז מה המשמעות של הקציבה?
רני נויבואר: שעוד ארבע שנים אגיד – בעצם זה אותו הסכם פשרה שדחינו בבית-המשפט, כלומר, שיש חלונות יציאה - - -
גיל אוריון: לא, זה חלונות קציבה.
יואל חסון: לא יציאה, זה קציבה.
רני נויבואר: מה המשמעות של הקציבה הזאת?
גיל אוריון: ב-2014 תוכלי ל - - -
כרמל שאמה-הכהן: סליחה, אל תענה, אדוני.
כרמל שאמה-הכהן: רני, יש הבדל אחד גדול, כל מה שנחליט פה היום נותן לך עדיין אפשרות להמשיך יחד עם התובע ומי שעוסק בזה ולהגיע לכל ההסכמות האחרות בבית-משפט או לשאוף להכרעה שיפוטית, שתיתן מה שאתם שואפים או מה שאתם חושבים שייתן לכם.
כרמל שאמה-הכהן: אנחנו בסך הכול נותנים עוד אופציה לאנשים להשתחרר מוקדם יותר.
רני נויבואר: כן, אדוני, אבל עדיין לא הבנתי מה המשמעות של הקציבה.
רני נויבואר: עוד שלוש שנים המשמעות היא שנקבע חלון, ואז אני יכולה להודיע לו כמה זמן אני רוצה שהחוזה הזה יהיה?
עמיר פרץ: כל ארבע שנים תוכלי להודיע כמה זמן את רוצה לקצוב לעצמך עוד.
כרמל שאמה-הכהן: כל ארבע שנים.
כרמל שאמה-הכהן: אם הייתי רוצה לעשות את זה שזה יהיה משהו הוגן וסביר גם מבחינת "קלאב הוטל", שנניח כל x שנים אפשר להודיע שאני רוצה להשתחרר בתחנה הבאה שתהיה או באחת התחנות.
רני נויבואר: כן, אז בעצם אתחייב לשלם להם דמי אחזקה לשנתיים הקרובות.
כרמל שאמה-הכהן: את יכולה להשתחרר מחר.
עמיר פרץ: את יכולה להשתחרר מחר.
זאב פרידמן: אבל אם לא השתחררת אתה קשור לשמונה שנים.
זאב פרידמן: זה שמונה שנים, את הארבע אתה מודיע ואתה משתחרר בתחנה הבאה.
רני נויבואר: לא, המשמעות היא שאני משתחררת בחלון הבא.
כרמל שאמה-הכהן: אדוני, מי שיודע לשחרר את כולם כל הזמן שיעשה את זה.
כרמל שאמה-הכהן: לא ראיתי שעד עכשיו מישהו הצליח לעשות את זה, אז חברים, יש - - -
רני נויבואר: לא, אנחנו רק רוצים להבין.
כרמל שאמה-הכהן: אנחנו לא גורעים מהמאמצים שלכם - - -
אמיר שפיצר: ההצעה לא ברורה.
רני נויבואר: הבנתי מה אדוני אומר בהקשר הזה.
רני נויבואר: אני רוצה להבין מה אומרות המשמעויות של חלונות קציבה.
רני נויבואר: המשמעות היא שאם נניח לא השתחררתי תוך שנה במועד הראשון שניתן, שבפעם הבאה חלפו כך וככה שנים, אתם רוצים ארבע שנים, המשמעות היא שאז אודיע שבחלון הבא אני רוצה להשתחרר?
עמיר פרץ: לא, תודיעי כמה זמן את רוצה.
עמיר פרץ: כל חלון את מודיעה - - -
אתי בנדלר: רני, תשתחררי מההצעה של עורך-דין הרטמן.
אתי בנדלר: ההצעה של היושב-ראש איננה זהה להצעה של עורך-דין הרטמן.
רני נויבואר: נכון, אבל התוספת של חבר הכנסת חסון על ההצעה – זה מה שאני מנסה להגיד.
רני נויבואר: את ההצעה של היושב-ראש הבנתי גם קודם.
יואל חסון: על הקציבה.
כרמל שאמה-הכהן: בואו נגמור, נגיע לקציבה אחרי זה.
כרמל שאמה-הכהן: מה שחשוב לי זה השחרור הראשוני.
כרמל שאמה-הכהן: אחרי זה מי שטעה פעם אחת לפני 20 שנה ורוצה לטעות עוד פעם בחודשים שניתן לו, ואללה, שיהיה בריא, מה אגיד לכם?
אמיר שפיצר: עבורם החוק הזה מיועד, עבור אותם אנשים.
ביתיה גוטל: אם הדבר המשמעותי זה החלון הראשון ועליו אתם הולכים, אז שלושה או חמישה חודשים זה מעט.
כרמל שאמה-הכהן: אז אני שואל כמה.
ביתיה גוטל: אם המקסימום מבחינת
ביתיה גוטל: כם זה שנה, תתנו חלון של שנה, תנו לאנשים להיערך, מה ההבדל מבחינת "קלאב הוטל"?
ביתיה גוטל: תנו לאנשים להיערך לזה.
ביתיה גוטל: זה כל מה שאנחנו רוצים, חלון אחד - - -
יואל חסון: - - - להשתלט על זה, החוק לא מתחיל ממחר.
לאה ורון: זה לא מתחיל מחר.
פנינה פרץ: שכן יתחיל מחר.
לאה ורון: אי-אפשר.
כרמל שאמה-הכהן: אי-אפשר.
כרמל שאמה-הכהן: חברים, החוק יכנס לתוקף להערכתי ב-1.1.
כרמל שאמה-הכהן: מה-1.1 גם אם זה נניח חמישה חודשים או חצי שנה זה מביא אותך כמעט לשנה מהיום.
כרמל שאמה-הכהן: הפרסום יתחיל להיעשות עוד לפני כן, אפשר לקבוע שהפרסום עוד ייעשה לפני כן, להגיע לזה בהוראות.
יואל חסון: אז בוא נצביע על החודשים.
כרמל שאמה-הכהן: קודם כל אני צריך לראות לכיוון איזו מההצעות חברי הכנסת הולכים, כי הממשלה רוצה את ההצעה של כבל.
כרמל שאמה-הכהן: אני מבין שאתה תומך בהצעה שלי.
עמיר פרץ: שלך.
ניצן חרותי: אני יכול בבקשה להביע את עמדת בעלי היחידות, בבקשה?
ניצן חרותי: אנחנו בהחלט רואים בהצעה שהעלית ובהצעתו של חבר הכנסת כבל כהצעה שיכולה לעבור.
ניצן חרותי: יש לנו בעניין הזה בהחלט את ההערכה שזה יביא אותנו למצב חדש, קודם כל, כל מי שירצה להשתחרר ישתחרר, אני חושב שגם מבחינת "קלאב הוטל" ברגע שתיפתחנה אפשרויות נוספות לא תהיה עזיבה המונית, תהיה עזיבה הדרגתית של כאלה שאכן רוצים להשתחרר.
ניצן חרותי: אנשים שעדיין במצב בריאותי טוב ורוצים עדיין להשתמש במה שיהיה כנראה שימשיכו ויהיו חברים ב"קלאב הוטל".
ניצן חרותי: הדבר שחייב פה להיות ברור הוא מה קורה בהמשך.
ניצן חרותי: אם אנחנו מדברים על הצעתו של חבר הכנסת כבל, אנחנו אומרים, בשנה הראשונה כולם יכולים להשתחרר, מה קורה בשנה השנייה?
ניצן חרותי: האם בשנה השנייה הוא משלם קנס גדול יותר בגלל - - -
כרמל שאמה-הכהן: זה מה שהוא אמר, אדוני, מה לא ברור?
כרמל שאמה-הכהן: זו ההצעה שלו.
ניצן חרותי: הוא אומר שקנס גדול יותר, או שזה אותו קנס של שנה?
לאה ורון: הוא אמר מפורש.
כרמל שאמה-הכהן: אדוני, אמרנו את זה ברור, חזרנו פעם רביעית – קנס מוגדל מאחרי השנה הראשונה.
איתן כבל: חברים יקרים, אני רוצה להבהיר את עצמי, אי-אפשר להחזיק את החבל בכל הקצוות שלו וגם לאורכו ולרוחבו.
אמיר שפיצר: את החבל אפשר, כן.
לאה ורון: הוא אמר שחרור תמידי תמורת דמי ביטול.
איתן כבל: הדבר הכי חשוב כאן בתוך כל התהליך הזה, אם עדיין לא הבנתם לפחות בהצעה שלי, זה העניין של השחרור התמידי, זה אולי לב לבו של העניין, אם מישהו עוד לא הבין את העניין הזה.
איתן כבל: דבר שני, שנה ראשונה כל אחד יכול - - -
כרמל שאמה-הכהן: אנחנו רוצים להתקדם, אין רוב למבנה של ההצעה של כבל, זה בהסכם של חברי הוועדה.
ניצן חרותי: אז בואו נתייחס רגע להצעתך, משום שהצעתך היא בעצם אולי הקונצנזוס שישנו פה.
ניצן חרותי: אני חושב שאנחנו מסכימים להצעה הזאת.
ניצן חרותי: ההצעה הזאת נראית לנו הצעה טובה, היא הצעה שתיתן לנו את האפשרות להשתחרר בשנה הראשונה, בוא נגיד למשך שנה, הייתי אומר שזה צריך להיות למשך שנה, יש לנו פה אנשים מבוגרים, צריכים לקחת את הזמן.
כרמל שאמה-הכהן: לשנה מהיום.
ניצן חרותי: שנה מהיום, בסדר, ואז מינואר 2013 הם יכולים להשתחרר.
ניצן חרותי: בהמשך, מה שאמרת, יפתחו אותם - - -
כרמל שאמה-הכהן: תן לנו לסיים את הבסיס הראשון, גם אנחנו עצמנו עוד לא סגורים על זה.
ניצן חרותי: זה חשוב.
כרמל שאמה-הכהן: בואו נסכם את מה שלא נתון למחלוקת.
יואל חסון: בוא נצביע על החודשים.
כרמל שאמה-הכהן: החוק נכנס לתוקף ב-1 בינואר 2013, החלון נפתח למשך חצי שנה עד 1 ביולי.
כרמל שאמה-הכהן: מה לגבי הודעה מראש?
כרמל שאמה-הכהן: דמי ביטול?
כרמל שאמה-הכהן: אני שואל אתכם, חברי הכנסת.
יואל חסון: הסכמנו על חצי שנה.